Thursday, 22 June 2017 07:35
Teen ongeveer 17h30 is die laaste houe geslaan waarna die spelers effens kon verfris voordat hulle die ete, prysuitdeling en veiling bygewoon het. Die dag en aand het hoogs suksesvol afgeloop en in totaal is R 212 000,00 met die gholfdag en veiling ingesamel vir die Regshulpfonds van SA Jagters.
Ons het 'n groot verskeidenheid pryse geskenk gekry en ook 'n groot reeks donasies van items wat opgeveil is. Die donasies vir die veiling het gewissel van 'n jaggeweer, 'n verskeidenheid goeie wyne, 'n geslypte diamant tot 'n aantal jagpakkette. Die donasies wat die grootste pryse op die veiling gelok het was:
'n 9,3 X 62 Mauser jaggeweer gebou op 'n oorspronklike Mauser aksie wat opgeveil is vir R 25 000,00 wat geskenk is deur John Brussel van Brussel Gunstockmakers in Parow.
'n geslypte diamant van 0,79 karaat wat opgeveil is vir R 18 500,00 en wat geskenk is deur Theo de Koker en geslyp is deur Fred van Wyk, met die bemiddeling van SA Jagters se Diamanttak.
Die besonderse bydrae van Sandrivier 58; Swartland en Overberg Takke van SA Jagters wat 'n groot aantal donasies van besonderse wyne en ander items gewerf het wat opgeveil is en wat insigself ook 'n groot bydrae tot die inkomste van die dag gelewer het moet verseker ook genoem word.
SA Jagters wil graag ook by wyse van hierdie artikel in die SA Jagter ons hartlike dank oordra aan elkeen van die spelers wat ingeskryf en aan die dag deelgeneem het, alle donateurs wat pryse geskenk het en ook diegene wat items geskenk het wat opgeveil is. Sonder julle ondersteuning sou dit nie vir ons moontlik wees om van hierdie dag 'n sukses te maak nie. Baie dankie daarvoor.